b'\n_START_ARTICLE_\nEl Corsario de Hierro\n_START_SECTION_\nTraject\xc3\xb2ria editorial\n_START_PARAGRAPH_\nEl Corsario de Hierro, va ser un dels \xc3\xbaltims c\xc3\xb2mics d\'aventures publicats per l\'Editorial Bruguera, en una \xc3\xa8poca en qu\xc3\xa8 l\'inter\xc3\xa8s pel g\xc3\xa8nere comen\xc3\xa7ava a declinar. Els seus creadors van ser els mateixos que als anys cinquanta havien donat vida al gran \xc3\xa8xit de l\'editorial, El Capit\xc3\xa1n Trueno, V\xc3\xadctor Mora i Ambr\xc3\xb3s, que portaven diversos anys sense treballar en equip. La s\xc3\xa8rie va comptar a m\xc3\xa9s amb la promoci\xc3\xb3 addicional de ser publicada a les p\xc3\xa0gines de la revista de m\xc3\xa9s tirada de Bruguera, la nounada Mortadelo, compartint espai amb la reeixida s\xc3\xa8rie d\'Ib\xc3\xa1\xc3\xb1ez, Mortadel\xc2\xb7lo i Filem\xc3\xb3._NEWLINE_La s\xc3\xa8rie es va publicar, amb algunes interrupcions, en els 544 primers n\xc3\xbameros de la revista Mortadelo, durant uns deu anys. No obstant aix\xc3\xb2, a partir del n\xc3\xbamero 463 de Mortadelo, Mora va decidir abandonar la s\xc3\xa8rie, que va ser confiada a altres guionistes, l\'Argent\xc3\xad, Juan Manuel Gonz\xc3\xa1lez Cremona i l\'Espanyol Jos\xc3\xa9 Luis Bar\xc3\xb3 Ses\xc3\xa9._NEWLINE_El 1973 es va comen\xc3\xa7ar a recopilar el material dins de la "Col\xc2\xb7lecci\xc3\xb3 Grandes Aventuras Juveniles", que compartia amb altres s\xc3\xa8ries de grafisme realista de la casa: Astroman, Aventura en el Fondo del Mar, Dani Futuro, Rold\xc3\xa1n sin Miedo, El Sheriff King i Supernova._NEWLINE_Quatre anys despr\xc3\xa9s, es va publicar a la S\xc3\xa8rie Vermella de la col\xc2\xb7lecci\xc3\xb3 "Joyas Literarias juveniles", se\'n publicaren 58 n\xc3\xbameros, i entre el 1978 i 1981 es van publicar cinc volums que suposadament recollien totes les aventures del personatge._NEWLINE_El 2004 Ediciones B va publicar una reedici\xc3\xb3 de la s\xc3\xa8rie, i el 2009 va llan\xc3\xa7ar una edici\xc3\xb3 de format gegant.\n_START_SECTION_\nArgument\n_START_PARAGRAPH_\nV\xc3\xadctor Mora, afirma haver situat aquesta historieta al segle XVII, despr\xc3\xa9s del Gran incendi de Londres, per\xc3\xb2 la trama abunda en anacronismes  i successos inversemblants._NEWLINE_El protagonista, quan encara era un nen veu com Lord\xc2\xa0Benburry,\xc2\xa0assassina\xc2\xa0el seu pare.\xc2\xa0Sen\xc2\xa0encara un nen\xc2\xa0\xc3\xa9s\xc2\xa0adoptat\xc2\xa0per La Vella Dama del Mar i es converteix en pirata, dedicant-se a atacar preferentment els vaixells de Lord\xc2\xa0Benburry, ennoblit ja per Carles II d\'Anglaterra gr\xc3\xa0cies a les riqueses adquirides en la seva innoble tasca. L\'antic pirata "M\xc3\xa0 Blava", no s\'arriba a explicar mai perqu\xc3\xa8 la seva m\xc3\xa0 deixa de ser blava en la seva vellesa. Pateix gota cr\xc3\xb2nica, \xc3\xa9s un dels nobles favorits de la cort, i encara que ha abandonat la pirateria segueix invertint en tot tipus d\'activitats legals, per\xc3\xb2 immorals com el tr\xc3\xa0fic d\'esclaus, l\'explotaci\xc3\xb3 de nens, o la colonitzaci\xc3\xb3 d\'Am\xc3\xa8rica del Nord._NEWLINE_\xc3\x89s en una estada a la pres\xc3\xb3 que el Corsari coneix els dos personatges que donaran l\'adequat contrapunt c\xc3\xb2mica les seves historietes: el gegant\xc3\xad escoc\xc3\xa8s Mac Meck i l\'extravagant mag itali\xc3\xa0 Merlini (que no deixen de recordar als Goliath i Crisp\xc3\xadn de El Capit\xc3\xa1n Trueno o, m\xc3\xa9s encara, al Taurus i Fideo de Mileto d\'El Jabato). Mac Meck \xc3\xa9s un bon\xc3\xa0s pastor escoc\xc3\xa8s amb una for\xc3\xa7a descomunal que entra en c\xc3\xb2lera quan li ridiculitzen pel seu "kilt" mentre que Merlini \xc3\xa9s un escarransit prestidigitador aficionat, que sempre es fica en embolics a causa dels seus fracassats "Gioco di mani", de fet aspira a convertir-se en alquimista de prestigi, i somia en dirigir una empresa d\'espectacles. Merlini \xc3\xa9s el gran personatge c\xc3\xb2mic de la s\xc3\xa8rie, m\xc3\xa9s rica en humor que les anteriors de V\xc3\xadctor Mora.'